พอหมด ประจำเดือน ก็เริ่มกินยาคุม (ยาคุมแบบ28เม็ด) กินเม็ดแรกวันที่ 1 ม.ค. กินอีก 2-4 ม.ค. แล้วก็ลืมกิน ของวันที่ 5-8 ม.ค. มีสิทธิ์ท้องกี่เปอร์เซ็นคะ (ช่วงที่ลืมกินยา มีเพศสัมพันธ์ หลั่งในด้วยคะ)
สวัสดีครับยาเม็ดคุมกำเนิดชนิดฮอร์โมนรวมมี 2 แบบ คือ1. ชนิด 21 เม็ด : เมื่อทานหมดแผงต้องเว้น 7 วันจึงเริ่มแผงใหม่2. ชนิด 28 เม็ด : เมื่อทานหมดแผงสามารถเริ่มแผงใหม่ได้เลยการเริ่มรับประทานยาคุมครั้งแรกควรเริ่มในวันที่ 1-5 ของการมีประจำเดือน โดยไม่ต้องใช้วิธีคุมกำเนิดอย่างอื่น เช่น ใส่ถุงยางอนามัยร่วมด้วย แต่หากเริ่มทานยาคุมหลังวันที่ 5 ของการมีประจำเดือนจะไม่สามารถมีผลคุมกำเนิดได้ทันทีจะต้องใช้วิธีคุมกำเนิดอื่นร่วมด้วย อย่างน้อย 7 วันหลังจากทานยาคุมเม็ดแรก โดยทานยาคุมวันละเม็ดไปเรื่อยๆตามชนิดที่กล่าวไปข้างต้นครับในระยะเวลาหลังจากการทานยาเม็ดคุมกำเนิดทั้งชนิด 21 เม็ดและ 28 เม็ด ในเม็ดที่ 21 ของยาบนแผง จะเป็นช่วงเวลาประมาณ 7 วันที่สามารถมีประจำเดือนได้ตามปกติ ก่อนที่จะเริ่มทานยาคุมชนิดเม็ดแผงใหม่ครับหากรับประทานยาเม็ดคุมถูกต้องตามวิธีข้างต้นโอกาสตั้งครรภ์น้อยมากครับการทานยาเม็ดคุมกำเนิด (contraceptive pill) ควรทานให้ตรงเวลา และสม่ำเสมอทุกวัน เพื่อประสิทธิภาพในการคุมกำเนิดสูงสุด เพื่อไม่ให้ส่งผลกระทบต่อการออกฤทธิ์ของยาในกรณีที่ลืมทานยา สามารถแบ่งออกได้เป็นดังนี้- เมื่อลืมรับประทานยา 1 เม็ด: ให้รับประทานยาทันทีที่นึกได้ แล้วรับประทานเม็ดต่อไปตามปกติ ไม่จำเป็นต้องคุมกำเนิดวิธีอื่นร่วมด้วย- เมื่อลืมรับประทานยา 2 เม็ดในช่วง 2 สัปดาห์แรก: ให้รับประทาน 2 เม็ด 2 วันติดกัน แล้ววันต่อไปก็รับประทานปกติ ไม่จำเป็นต้องคุมกำเนิดวิธีอื่นร่วมด้วย- เมื่อลืมรับประทาน 2 เม็ดในสัปดาห์ที่ 3 หรือเมื่อลืมรับประทาน 3 เม็ด ไม่ว่าช่วงเวลาใดก็ตาม : ให้เริ่มรับประทานแผงใหม่ได้ทันที และใช้วิธีคุมกำเนิดอื่นร่วมด้วยเป็นเวลา 7 วัน เนื่องจากการลืมทานยาในช่วงนี้จะทำให้มีโอกาสในการตั้งครรภ์ได้สูงเนื่องจาก จขกท ลืมทานยาเม็ดคุมกำเนิดเกิน 3 เม็ด แนะนำให้เริ่มทานยาคุมแผงใหม่เลย ส่วนโอกาสการตั้งครรภ์นั้นจะขึ้นอยู่กับว่าตรงกับช่วงตกไข่ของฝ่ายหญิงหรือไม่ หากตรงก็มีโอกาสตั้งครรภ์สูง เนื่องจากยาคุมที่ จขกท ทานไปนั้นถือได้ว่าไม่มีผลป้องกันการตั้งครรภ์ได้ ดังนั้นจึงแนะนำให้ จขกท ตรวจการตั้งครรภ์หลังจากการมีเพศสสัมพันธ์โดยการหลั่งในครั้งล่าสุดอย่างน้อย 2 สัปดาห์ขึ้นไป ซึ่งจะถือว่าผลการตรวจการตั้งครรภ์เชื่อถือได้ครับ